Document ID: 31994R2476

KOMISSION ASETUS (EY) N:o 2476/94,
annettu 13 päivänä lokakuuta 1994,
perustamissopimuksen liitteeseen II kuulumattomina tavaroina vietyjen tiettyjen maataloustuotteiden ennakkovahvistustodistusten voimassaoloajan rajoittamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden jalos-tamisessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1) ja erityisesti sen 8 artiklan 3 kohdan ensimmäisen alakohdan
sekä katsoo, että
GATT-sopimus velvoittaa liitteeseen II kuulumattomien tavaroiden osalta vähentämään sellaisten maataloustuotteiden budjettiavustuksia, jotka saavat vientitukea 36 prosenttia kuuden vuoden aikana; tätä vähennystä on sovellettava ensimmäisen kerran 16 päivänä lokakuuta 1995 alkavana ja seuraavan vuoden lokakuun 15 päivänä päättyvänä budjettivuotena,
vaikuttaa tarpeelliselta laskea jokaisen budjettivuoden kulujen määrä; tämän kirjanpidon varmistamiseksi olisi valvottava, että nykyisen järjestelmän mukaisesti annetut todistukset käytetään sen yhteydessä; tätä varten on tarpeen rajoittaa nykyisen järjestelmän mukaisesti annettujen todistusten voimassaoloaika 15 päivään lokakuuta 1995; koska 14 ja 15 päivä lokakuuta 1995 eivät ole työpäiviä, nykyisen järjestelmän mukaisesti annettujen todistusten voimassaoloaika olisi rajoitettava 13 päivään lokakuuta 1995,
perustamissopimuksen liitteeseen II kuulumattomina tavaroina vietyjen tiettyjen maataloustuotteiden ennakkovahvistustodistusjärjestelmän soveltamista koskevista yksityiskohtaisista erityissäännöistä 30 päivänä toukokuuta 1994 annetun komission asetuksen (EY) N:o 1223/94(2) 4 artiklassa vahvistetaan ennakkovahvistustodistusten voimassaoloaika; tässä asetuksessa on vastedes otettava huomioon GATT-sopimus,
neuvoston asetuksen (ETY) N:o 565/80(3), sellaisena kuin se on muutettuna asetuksella (ETY) N:o 2026/83(4), 4 ja 5 artiklassa tarkoitetuista järjestelmistä toisen käyttäminen voi itse asiassa johtaa todistusten voimassaoloajan pidentymiseen; olisi määrättävä, että toiseen näistä järjestelmistä kuuluvat tuotteet poistetaan siitä viimeistään 13 päivänä lokakuuta 1995; tästä muodostuu poikkeus sen ajanjakson vahvistavista säännöksistä, jonka aikana tuotteet tai tavarat voidaan sijoittaa yhteen näistä järjestelmistä,
tässä asetuksessa säädetty toimenpide toteutetaan, jotta varmistetaan ongelmaton siirtyminen nykyisestä järjestelmästä GATT-järjestelmään; tällä toimenpiteellä ei päätetä ennakolta GATT-sopimuksen hallintoon käytettävästä menetelmästä; tässä yhteydessä toimenpiteet toteutetaan mahdollisimman pian kaupankäynnin keskeytymisen välttämiseksi, ja
tässä asetuksessa säädetyt toimenpiteet ovat liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1223/94 mukaisesti haettujen ennakkovahvistustodistusten voimassaoloaika, joka mainitun asetuksen 4 artiklan mukaisesti jatkuisi kauemmin kuin 15 päivään lokakuuta 1995, rajoitetaan 13 päivään lokakuuta 1995.
2 artikla
Asetuksen (ETY) N:o 565/80 4 tai 5 artiklassa tarkoitetuista järjestelmistä toiseen 13 päivänä lokakuuta 1995 kuuluvista tuotteista tai tavaroista on tehtävä mainittuna päivänä komission asetuksen (ETY) N:o 3665/87(5) 30 artiklassa tarkoitettu vienti-ilmoitus.
3 artikla
Kaupankäynnin keskeytymisen välttämiseksi muut toimenpiteet, jotka ovat tarpeen perustamissopimuksen liitteeseen II kuulumattomiin tavaroihin liittyvien erityistapausten huomioon ottamiseksi, toteutetaan tarvittaessa asetuksen (EY) N:o 3448/93 16 artiklassa säädetyn menettelyn mukaisesti.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan todistuksiin, joita haetaan sen voimaantulopäivästä alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä lokakuuta 1994.

Labels: 3
6